Lauhkea vyöhyke
Lauhkea vyöhyke on maapallon ilmastovyöhyke subtrooppisen ja kylmän vyöhykkeen välillä, suunnilleen 40. leveysasteen ja napapiirin välissä molemmilla pallonpuoliskoilla. Eurooppa kuuluu suurimmaksi osaksi lauhkeaan vyöhykkeeseen, lukuun ottamatta subtrooppista Välimeren aluetta ja kylmään vyöhykkeeseen kuuluvia alueita Jäämeren rannikolla. Molemmilla pallonpuoliskoilla lauhkea vyöhyke ulottuu nauhamaisena maapallon ympäri.
Ruostevyöhyke
Ruostevyöhyke () on Koillis-Yhdysvalloissa Suurten järvien ja Ohiojoen ympäristössä sijaitsevan Yhdysvaltojen perinteisen teollisuusalueen nykyinen kutsumanimi. 1800-luvulla aluetta ei kutsuttu ruostevyöhykkeeksi, sillä se oli talouskasvultaan nopeinta ja vaurainta aluetta Uudella mantereella. Vasta 1970-luvulta alkaen teollisuus alkoi hiipua alueella, teollisuuskaupunkien väestö kääntyi laskuun ja alue alkoi kuvaannollisesti ruostua.